આ ઉપરાંત અહીં ધરમપુર- કપરાડા તાલુકાઓ માટેની પાણીપુરવઠા યોજનાનું ખાતમુહૂર્ત કરશે. ત્યારબાદ જૂનાગઢમાં પોલીસ ટ્રેનિંગ કોલેજનાં મેદાનમાં જૂનાગઢ માટે રુ.300 કરોડના ખર્ચે તૈયાર કરવામાં આવેલ નવી સિવિલ હોસ્પિટલ સહિત કૃષિ યુનિ.ની ગર્લ્સ હોસ્ટેલ અને નવા મિલ્ક પ્રોસેસિંગ પ્લાન્ટનું લોકાર્પણ કરશે. જ્યાંથી તેઓ સાંજે 6 વાગ્યે ગાંધીનગરની ફોરેન્સિક સાયન્સ યુનિવર્સિટી ખાતે તેઓ દીક્ષાંત પ્રવચન આપશે. જ્યાર બાદ રાજભવન ખાતે ગુજરાત સરકાર અને ભાજપના મોવડી મંડળ સાથે તેઓ બંધબારણે બેઠક યોજશે અને ત્યારબાદ રાત્રે 9 વાગ્યે અમદાવાદ એરપોર્ટથી દિલ્હી જવા રવાના થશે.